на АИО при обмена на аеронавигационни данни и аеронавигационна информация с тях.
 AIS.OR.210 Обмен на аеронавигационни данни и аеронавигационна информация
 Доставчикът на АИО гарантира, че:
 а)
 форматът на аеронавигационните данни се основава на модел за обмен на аеронавигационна информация, разработен така, че да бъде оперативно съвместим в световен мащаб; и
 б)
 аеронавигационните данни се обменят по електронен път.
 AIS.OR.215 Инструменти и софтуер
 Доставчикът на АИО гарантира, че инструментите и софтуерът, използвани за поддържане или автоматизиране на процесите, свързани с аеронавигационните данни и аеронавигационната информация, изпълняват функциите си, без да влияят неблагоприятно върху качеството на аеронавигационните данни и аеронавигационната информация.
 AIS.OR.220 Потвърждаване и проверка на данните
 Доставчикът на АИО осигурява прилагането на техники за проверка и потвърждаване на данните, с които се гарантира, че аеронавигационните данни отговарят на съответните изисквания за качество на данните (DQRs), посочени в точка AIS.TR.200.
 AIS.OR.225 Метаданни
 Доставчикът на АИО събира и съхранява метаданни.
 AIS.OR.230 Откриване на грешки в данните и удостоверяване
 Доставчикът на АИО гарантира, че:
 а)
 по време на предаването и/или съхранението на аеронавигационни данни се използват числени методи за откриване на грешки в данните с цел да се поддържат приложимите нива на интегритет на данните, посочени в точка AIS.TR.200, буква в); и
 б)
 при прехвърлянето на аеронавигационни данни се прилага подходящ процес на удостоверяване, който позволява на получателите да потвърдят, че данните или информацията са предадени от оправомощен източник.
 AIS.OR.235 Докладване, измерване и отстраняване на грешки
 Доставчикът на АИО осигурява създаването и поддържането механизми за докладване, измерване и отстраняване на грешки.
 AIS.OR.240 Ограничения на данните
 Доставчикът на АИО установява аеронавигационните данни и аеронавигационната информация, които не отговарят на DQR, в аеронавигационните информационни продукти, с изключение на NOTAM.
 AIS.OR.250 Изискване за съгласуваност
 Ако аеронавигационните данни или аеронавигационната информация се дублират в АИП на повече от една държава членка, доставчиците на АИО, които отговарят за посочените АИП, създават механизми, за да гарантират съгласуваност между дублираната информация.
 РАЗДЕЛ 3 — АЕРОНАНАВИГАЦИОННИ ИНФОРМАЦИОННИ ПРОДУКТИ
 AIS.OR.300 Общи положения — Аеронавигационни информационни продукти
 Когато предоставя аеронавигационни данни и аеронавигационна информация в различни формати, доставчик на АИО гарантира, че се прилагат процеси за съгласуваност на данните и на информацията в тези формати.
 Глава 1 — Стандартизирано представяне на аеронавигационната информация
 AIS.OR.305 Сборник „Аеронавигационна информация и публикация“ (АИП)
 Доставчикът на АИО издава сборник „Аеронавигационна информация и публикация“ (АИП).
 AIS.OR.310 Изменения на АИП
 Доставчикът на АИО:
 а)
 издава изменения на АИП за промени в АИП с постоянен характер; и
 б)
 предприема мерки АИП да се изменя или преиздава толкова често, колкото е необходимо, за да се гарантира, че информацията е пълна и актуална.
 AIS.OR.315 Допълнения към АИП
 Доставчикът на АИО:
 а)
 издава във вид на допълнение към АИП временни промени с дългосрочен характер — три месеца или повече — и информация с краткосрочен характер, в която се съдържа обширен текст и/или графики;
 б)
 предоставя редовно контролен списък на валидните допълнения към АИП; и
 в)
 публикува ново допълнение към АИП, за да замести съществуващо, в което е била установена грешка или чийто срок на валидност е променен.
 AIS.OR.320 Циркуляр за аеронавигационна информация (AIC)
 Доставчикът